2006R0198 — FI — 19.11.2014 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 198/2006, annettu 3 päivänä helmikuuta 2006, ammatillista koulutusta yrityksissä koskevista tilastoista annetun Euroopan parlamentin ja neuvoston asetuksen (EY) N:o 1552/2005 täytäntöönpanosta (ETA:n kannalta merkityksellinen teksti) (EYV L 032, 4.2.2006, p.15)

Muutettu:









▼B

KOMISSION ASETUS (EY) N:o 198/2006,

annettu 3 päivänä helmikuuta 2006,

ammatillista koulutusta yrityksissä koskevista tilastoista annetun Euroopan parlamentin ja neuvoston asetuksen (EY) N:o 1552/2005 täytäntöönpanosta

(ETA:n kannalta merkityksellinen teksti)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon ammatillista koulutusta yrityksissä koskevista tilastoista 7 päivänä syyskuuta 2005 annetun Euroopan parlamentin ja neuvoston asetuksen (EY) N:o 1552/2005 ( 1 ) ja erityisesti sen 7 artiklan 3 kohdan, 8 artiklan 2 kohdan, 9 artiklan 4 kohdan, 10 artiklan 2 kohdan ja 11 artiklan 3 kohdan, sekä katsoo seuraavaa: (1) Asetuksessa (EY) N:o 1552/2005 vahvistetaan yhteiset puitteet ammatillista koulutusta yrityksissä koskevien tilastojen tuottamiselle. (2) Asetuksen (EY) N:o 1552/2005 täytäntöönpanemiseksi olisi hyväksyttävä toimenpiteet, jotka koskevat otanta- ja tarkkuusvaatimuksia, näiden vaatimusten täyttämisen edellyttämiä otoskokoja sekä yksityiskohtaisia NACE-luokkia ja kokoluokkia, joihin tulokset voidaan jakaa. (3) Komission olisi määriteltävä erityiset tiedot, jotka on määrä kerätä koulutusta tarjoavista yrityksistä ja yrityksistä, jotka eivät tarjoa koulutusta, sekä ammatillisen koulutuksen eri muodoista. (4) Olisi vahvistettava toimenpiteet ammatillista koulutusta yrityksissä koskevia yhteisön tilastoja varten kerättävien ja toimitettavien tietojen laatuvaatimusten täytäntöönpanemiseksi sekä laatukertomusten rakenne ja kaikki tietojen laadun arviointiin ja parantamiseen tähtäävät toimenpiteet. (5) Olisi vahvistettava ensimmäinen viitevuosi, jolta tietoja kerätään. (6) Lisäksi olisi annettava säännöksiä, jotka koskevat tietojen sähköisen toimittamisen tarkoituksenmukaista teknistä muotoa ja tiedonsiirtostandardia. (7) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

Tässä asetuksessa vahvistetaan toimenpiteet ammatillista koulutusta yrityksissä koskevista tilastoista annetun asetuksen (EY) N:o 1552/2005 täytäntöönpanemiseksi.

2 artikla

Ensimmäinen viitevuosi, jolta tiedot kerätään, on kalenterivuosi 2005.

3 artikla

Komissiolle (Eurostatille) toimitettavat erityiset muuttujat vahvistetaan liitteessä I.

4 artikla

Otanta- ja tarkkuusvaatimukset, näiden vaatimusten täyttämisen edellyttämät otoskoot sekä yksityiskohtaiset NACE-luokat ja kokoluokat, joihin tulokset voidaan jakaa, vahvistetaan liitteessä II.

5 artikla

Jäsenvaltiot vastaavat tietojen tarkistamisesta, virheiden korjaamisesta, imputoinnista ja painotuksesta.

Muuttujien imputoinnissa ja painotuksessa on noudatettava liitteessä III vahvistettuja periaatteita. Kyseisistä periaatteista poikkeaminen on kaikilta osin perusteltava ja siitä on annettava selvitys laatukertomuksessa.

6 artikla

Tiedot on toimitettava komissiolle (Eurostatille) liitteessä IV säädetyllä tavalla ja siinä säädetyssä muodossa.

7 artikla

Jokaisen jäsenvaltion on suoritettava tietojensa laadunarviointi, joka esitetään laatukertomuksen muodossa. Laatukertomus on laadittava ja esitettävä komissiolle (Eurostatille) liitteessä V säädetyssä muodossa.

8 artikla

Eri maiden tutkimustulosten yhdenmukaisuuden varmistamiseksi komissio (Eurostat) esittää tiiviissä yhteistyössä jäsenvaltioiden kanssa tutkimuksen toteutusmenetelmiä ja -käytäntöjä koskevia suosituksia ja ohjeita Euroopan unionin käsikirjan muodossa.

9 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M2









LIITE I

Muuttujat

Taulukkoa koskeva huomautus:

Muuttujan ryhmää kuvaavassa sarakkeessa olevat arvot ”Ydin” ja ”Avain” selitetään liitteessä III. Arvo ”ID” tarkoittaa, että kyseessä on ”tunnistemuuttuja” (se ei saa puuttua). Muuttujan tyyppiä kuvaavassa sarakkeessa oleva tunnus ”QL” viittaa kvalitatiiviseen muuttujaan Kyllä/Ei, ”QM” kvalitatiiviseen muuttujaan, jolla on useita taulukossa kuvattuja luokkia, ja ”QT” kvantitatiiviseen muuttujaan. CVT tarkoittaa ammatillista täydennyskoulutusta. IVT tarkoittaa ammatillista peruskoulutusta. NACE tarkoittaa NACE Rev. 2:n mukaista toimialaluokitusta.

1. Kaikista yrityksistä kerättävät muuttujat: otoksen ominaispiirteet







Muuttujan nimi Muuttujan ryhmä Muuttujan tyyppi Muuttujan kuvaus COUNTRY ID Maakoodi ENTERPR ID Yrityksen tunniste (ID) REFYEAR ID Viitevuosi WEIGHT ID Painokerroin. Kahden desimaalin tarkkuus — desimaalimerkkinä ”.” NACE_SP ID Otanta-asetelman toimialaluokka SIZE_SP ID Otanta-asetelman kokoluokka NSTRA_SP ID Otanta-asetelma — yritysten lukumäärä ositteessa, perustana NACE_SP ja SIZE_SP, ts. perusjoukko N_SP ID Otanta-asetelma — otoskehikosta otokseen valittujen yritysten lukumäärä ositteessa, perustana NACE_SP ja SIZE_SP SUB_SP ID Aliotoksen indikaattori: ilmoittaa, kuuluuko yritys aliotokseen N_RESPST ID Vastanneiden yritysten lukumäärä ositteessa, perustana NACE_SP ja SIZE_SP N_EMPREG ID Työntekijöiden lukumäärä rekisterin mukaan RESPONSE ID Vastausindikaattori (otantayksikön tyyppi) PROC ID Tiedonkeruumenetelmä IDLANGUA ID Tiedonkeruun kieli IDREGION ID Alueen tunniste, NUTS-taso 1 EXTRA1 ID Lisämuuttuja 1 (ks. liite III) EXTRA2 ID Lisämuuttuja 2 (ks. liite III) EXTRA3 ID Lisämuuttuja 3 (ks. liite III)

2. Kaikista yrityksistä kerättävät muuttujat: taustatiedot







Muuttujan nimi Muuttujan ryhmä Muuttujan tyyppi Muuttujan kuvaus A1 Ydin QM Todellinen NACE-koodi A2tot Ydin QT Työntekijöiden lukumäärä yhteensä viitevuonna 31 päivänä joulukuuta A2m QT Miespuolisten työntekijöiden lukumäärä yhteensä viitevuonna 31 päivänä joulukuuta A2f QT Naispuolisten työntekijöiden lukumäärä yhteensä viitevuonna 31 päivänä joulukuuta A4 Avain QT Työntekijöiden tekemät työtunnit yhteensä viitevuonna A5 Avain QT Kaikkien työntekijöiden työvoimakustannukset yhteensä (suorat + epäsuorat) viitevuonna

3. Kaikista yrityksistä kerättävät muuttujat: ammatillista täydennyskoulutusta koskevat strategiat







Muuttujan nimi Muuttujan ryhmä Muuttujan tyyppi Muuttujan kuvaus A8 QL Yrityksessä on henkilö tai yksikkö, joka vastaa ammatillisen täydennyskoulutuksen järjestämisestä A9 QM Yrityksen tulevien osaamistarpeiden arviointi Kyllä arvioidaan, muttei säännöllisesti (liittyy lähinnä henkilöstömuutoksiin) Kyllä, arvioidaan osana yrityksen suunnitteluprosessia Ei A10 QM Valmistautuminen tuleviin osaamistarpeisiin Annetaan nykyiselle henkilöstölle ammatillista täydennyskoulutusta Rekrytoidaan uusia työntekijöitä, joilla on sopiva pätevyys, taidot ja osaaminen Rekrytoidaan uusia työntekijöitä ja annetaan heille erityiskoulutusta Henkilöstön nykyisiä taitoja ja osaamista pyritään hyödyntämään paremmin sisäisillä uudelleenjärjestelyillä A12 QM Tulevien vuosien tärkeät taidot ja osaamisalueet (3 tärkeintä) Yleiset tietotekniset taidot Ammatillinen tietotekninen osaaminen Johtamistaidot Ryhmätyöskentelytaidot Asiakaspalvelutaidot Ongelmanratkaisutaidot Toimistohallintoon liittyvät taidot Kielitaito Tekniset taidot, käytännön taidot ja työtehtäväkohtaiset taidot Suulliset ja kirjalliset viestintätaidot Numeeriset taidot ja/tai luku- ja kirjoitustaito Ei mikään näistä Ei tiedä A13 QL Ammatillisen täydennyskoulutuksen suunnittelu yrityksessä johtaa kirjalliseen koulutussuunnitelmaan tai -ohjelmaan A14 QL Vuotuiset koulutusmäärärahat, joissa ammatillinen täydennyskoulutus on mukana A15 QL Työmarkkinaosapuolten kansalliset, alakohtaiset tai muut sopimukset, joihin ammatillisen täydennyskoulutuksen tarjoaminen sisältyy A16a QL Henkilöstön edustajat ja/tai henkilöstökomiteat osallistuvat ammatillisen täydennyskoulutuksen hallintoprosessiin A16b QM Henkilöstön edustajien/henkilöstökomiteoiden piiriin kuuluvat kysymykset Koulutuksen tavoitteen asettaminen Osallistujien tai erityisten kohderyhmien valintakriteerien asettaminen Koulutusmuoto/tyyppi (esim. sisäiset/ulkoiset kurssit; muut koulutusmuodot, kuten ohjattu työssäoppiminen) Koulutuksen sisältö Koulutusmäärärahat Ulkopuolisten koulutuksen tarjoajien valinta Koulutuksesta saatujen tulosten arviointi

4. Kaikista yrityksistä kerättävät muuttujat: ammatillisen täydennyskoulutuksen ominaispiirteet







Muuttujan nimi Muuttujan ryhmä Muuttujan tyyppi Muuttujan kuvaus B1a Ydin QL Yrityksen sisäisten, ammatilliseen täydennyskoulutukseen liittyvien kurssien tarjonta viitevuonna B1b Ydin QL Yrityksen ulkoisten, ammatilliseen täydennyskoulutukseen liittyvien kurssien tarjonta viitevuonna B2a Ydin QL Ohjatun työssäoppimisen tarjonta viitevuonna QM Osallistuminen ohjattuun työssäoppimiseen Vähemmän kuin 10 prosenttia kaikista työntekijöistä 10 prosentista alle 50 prosenttiin kaikista työntekijöistä Vähintään 50 prosenttia kaikista työntekijöistä B2b Ydin QL Tehtäväkierron, henkilöstövaihtojen, tilapäisten siirtojen ja opintovierailujen tarjonta viitevuonna QM Osallistuminen tehtäväkiertoon, henkilöstövaihtoihin, tilapäisiin siirtoihin tai opintovierailuihin Vähemmän kuin 10 prosenttia kaikista työntekijöistä 10 prosentista alle 50 prosenttiin kaikista työntekijöistä Vähintään 50 prosenttia kaikista työntekijöistä B2c Ydin QL Osallistuminen konferensseihin/työpajoihin viitevuonna QM Osallistuminen konferensseihin/työpajoihin Vähemmän kuin 10 prosenttia kaikista työntekijöistä 10 prosentista alle 50 prosenttiin kaikista työntekijöistä Vähintään 50 prosenttia kaikista työntekijöistä B2d Ydin QL Osallistuminen oppimis- ja laaturyhmiin viitevuonna QM Osallistuminen oppimis- ja laaturyhmiin Vähemmän kuin 10 prosenttia kaikista työntekijöistä 10 prosentista alle 50 prosenttiin kaikista työntekijöistä Vähintään 50 prosenttia kaikista työntekijöistä B2e Ydin QL Suunniteltu omatoiminen opiskelu/verkko-opiskelu viitevuonna QM Osallistuminen omatoimiseen opiskeluun/verkko-opiskeluun Vähemmän kuin 10 prosenttia kaikista työntekijöistä 10 prosentista alle 50 prosenttiin kaikista työntekijöistä Vähintään 50 prosenttia kaikista työntekijöistä B3 QL Ammatillisen täydennyskoulutuksen kurssitarjonta viitevuotta edeltävänä vuotena B4 QL Muussa muodossa olevan ammatillisen täydennyskoulutuksen tarjonta viitevuotta edeltävänä vuotena B5a QL Ammatillisen täydennyskoulutuksen yhteisrahoitus viitevuonna QT Ammatillisen täydennyskoulutuksen yhteisrahoituksen määrä (euroina) B5b QL Ammatilliseen täydennyskoulutukseen saadut varat viitevuonna QT Ammatilliseen täydennyskoulutukseen saatujen varojen määrä (euroina) B6 QM Yrityksen koulutusta varten saamat etuudet Verokannusteet (verovähennykset, verovapautukset, verohyvitykset, verohelpotukset, verolykkäykset) Koulutusrahastoista (kansallisista, alueellisista, sektorikohtaisista) saadut varat EU-tuet (esim. Euroopan sosiaalirahasto) Valtiontuki Muut lähteet Ei mikään näistä

Jäljempänä olevat 5 ja 6 jakso osoitetaan yrityksille, jotka tarjoavat ammatillisia täydennyskoulutuskursseja viitevuonna [(B1a tai B1b) = kyllä].

Jäljempänä oleva 7 jakso osoitetaan kaikille yrityksille, jotka tarjoavat koulutusta viitevuonna, eli

— yrityksille, jotka tarjoavat ammatillisia täydennyskoulutuskursseja vuonna 2015 [(B1a tai B1b) = kyllä], tai

— yrityksille, jotka tarjoavat muuta ammatillista täydennyskoulutusta kuin kursseja vuonna 2015 [(B2a tai B2b tai B2c tai B2d tai B2e) = kyllä].

Jäljempänä oleva 8 jakso osoitetaan yrityksille, jotka eivät tarjoa koulutusta.

5. Ammatillisia täydennyskoulutuskursseja tarjoavista yrityksistä kerättävät muuttujat: ammatilliseen täydennyskoulutukseen osallistujat, koulutuksen aiheet ja koulutuksen tarjoajat







Muuttujan nimi Muuttujan ryhmä Muuttujan tyyppi Muuttujan kuvaus C1tot Avain QT Ammatillisille täydennyskoulutuskursseille osallistuneiden kokonaismäärä C2m QT Ammatillisille täydennyskoulutuskursseille osallistuneiden miesten lukumäärä C2f QT Ammatillisille täydennyskoulutuskursseille osallistuneiden naisten lukumäärä C3tot Avain QT Kaikkiin ammatillisiin täydennyskoulutuskursseihin käytetty palkallinen työaika (tunteina) C3i QT Sisäisesti järjestettyihin ammatillisiin täydennyskoulutuskursseihin käytetty palkallinen työaika (tunteina) C3e QT Ulkopuolisen järjestämiin ammatillisiin täydennyskoulutuskursseihin käytetty palkallinen työaika (tunteina) C4 QT Työterveyteen ja -turvallisuuteen liittyviin pakollisiin kursseihin käytettyjen koulutustuntien osuus C5 QM Koulutuksen aiheet (3 tärkeintä) Yleiset tietotekniset taidot Ammatillinen tietotekninen osaaminen Johtamistaidot Ryhmätyöskentelytaidot Asiakaspalvelutaidot Ongelmanratkaisutaidot Toimistohallintoon liittyvät taidot Kielitaito Tekniset taidot, käytännön taidot ja työtehtäväkohtaiset taidot Suulliset ja kirjalliset viestintätaidot Numeeriset taidot ja/tai luku- ja kirjoitustaito Ei mikään näistä C6 QM Koulutuksen tarjoajat (ulkopuolisten järjestämät kurssit) (3 tärkeintä) Koulut ja muut oppilaitokset, yliopistot ja muut korkea-asteen oppilaitokset Julkiset ammatilliset koulutuslaitokset (valtion rahoittamat tai ohjaamat, esim. aikuiskoulutuskeskukset) Yksityiset koulutusyritykset Yksityiset yritykset, joiden päätoimiala ei ole koulutus Työnantajien organisaatiot, kauppakamarit, alakohtaiset elimet Ammattiliitot Muut koulutuksen tarjoajat

6. Ammatillisia täydennyskoulutuskursseja tarjoavista yrityksistä kerättävät muuttujat: ammatillisen täydennyskoulutuksen kustannukset







Muuttujan nimi Muuttujan ryhmä Muuttujan tyyppi Muuttujan kuvaus C7a QL Kurssipalkkiot tai -maksut QT Ammatillisten täydennyskoulutuskurssien kustannukset — työntekijöille järjestettyjen kurssien palkkiot ja maksut (euroina) C7b QL Matka- tai kulukorvaukset QT Ammatillisten täydennyskoulutuskurssien kustannukset — matka- ja kulukorvaukset (euroina) C7c QL Sisäisten kouluttajien työvoimakustannukset QT Ammatillisten täydennyskoulutuskurssien kustannukset — sisäisten kouluttajien työvoimakustannukset (euroina) C7d QL Koulutuskeskuksen, opetustilojen tai opetusmateriaalin kustannukset QT Ammatillisten täydennyskoulutuskurssien kustannukset — koulutuskeskus, opetustilat ja opetusmateriaalit (euroina) C7sub QL Ammatillisten täydennyskoulutuskurssien kustannusten välisumma (ei alaryhmiä) Avain QT Ammatillisen täydennyskoulutuksen kustannusten välisumma (euroina) PAC Avain QT Henkilöstön poissaolon kustannukset — laskettava (PAC = C3tot × A5/A4 euroina) C7tot Avain QT Ammatillisen täydennyskoulutuksen kustannukset yhteensä — laskettava (C7tot = C7sub + B5a — B5b euroina)

7. Ammatillisia täydennyskoulutuskursseja tai muuta ammatillista täydennyskoulutusta tarjonneista yrityksistä kerättävät muuttujat: ammatillisen täydennyskoulutuksen laatu, tulokset ja vaikeudet







Muuttujan nimi Muuttujan ryhmä Muuttujan tyyppi Muuttujan kuvaus D2a QM Ammatillisen täydennyskoulutuksen tulosten arviointi Kyllä, kaikista koulutustapahtumista Kyllä, joistakin koulutustapahtumista Ei, osallistumistodistus riittää D2b QM Arviointimenetelmät Todistus kirjallisen testin tai käytännön kokeen jälkeen Osallistujien keskuudessa tehty tyytyväisyyskysely Osallistujien käyttäytymisen tai suorituskyvyn arviointi suhteessa koulutustavoitteisiin Koulutuksen vaikutuksen arviointi/mittaaminen suhteessa kyseisen osaston tai koko yrityksen suorituskykyyn Muu D3 QM Ammatillisen täydennyskoulutuksen tarjontaa rajoittavat tekijät viitevuonna Ei rajoittavia tekijöitä: tarjottu koulutus oli asianmukaista yrityksen tarpeisiin nähden Tarvittavan pätevyyden, taitojen ja osaamisen omaavien työntekijöiden rekrytointi Yrityksen koulutustarpeiden arviointi oli vaikeaa Markkinoilla ei ollut tarjolla sopivia ammatillisia täydennyskoulutuskursseja Ammatillisten täydennyskoulutuskurssien korkeat kustannukset Painopiste oli enemmän ammatillisessa peruskoulutuksessa kuin täydennyskoulutuksessa Ammatilliseen täydennyskoulutukseen on panostettu viime vuosina voimakkaasti Henkilöstöllä ei ole riittävästi aikaa osallistua ammatilliseen täydennyskoulutukseen Muu syy

8. Koulutusta tarjoamattomista yrityksistä kerättävät muuttujat: syyt siihen, että yritys ei tarjoa ammatillista täydennyskoulutusta







Muuttujan nimi Muuttujan ryhmä Muuttujan tyyppi Muuttujan kuvaus E1 QM Syyt siihen, että ammatillista täydennyskoulutusta ei tarjottu viitevuonna Henkilöstön nykyinen pätevyys, taidot ja osaaminen olivat asianmukaisia suhteessa yrityksen nykyisiin tarpeisiin Tarvittavan pätevyyden, taitojen ja osaamisen omaavien työntekijöiden rekrytointi asetettiin etusijalle Yrityksen koulutustarpeiden arviointi oli vaikeaa Markkinoilla ei ollut tarjolla sopivia ammatillisia täydennyskoulutuskursseja Ammatillisten täydennyskoulutuskurssien korkeat kustannukset Painopiste oli enemmän ammatillisessa peruskoulutuksessa kuin täydennyskoulutuksessa Ammatilliseen täydennyskoulutukseen on panostettu viime vuosina voimakkaasti Henkilöstöllä ei ollut aikaa osallistua ammatilliseen täydennyskoulutukseen Muu syy

9. Kaikista yrityksistä kerättävät muuttujat: ammatillinen peruskoulutus







Muuttujan nimi Muuttujan ryhmä Muuttujan tyyppi Muuttujan kuvaus F1 Ydin QL Tavanomaisesti yrityksen palveluksessa olevat, jotka osallistuvat ammatilliseen peruskoulutukseen F2 QM Syyt ammatillisen peruskoulutuksen tarjoamiselle (jos F1 = kyllä) Pätevöittää tulevia työntekijöitä yrityksen tarpeisiin Palkata parhaat oppilaat ammatillisen peruskoulutuksen päätyttyä Välttää ulkopuolisesta rekrytoinnista mahdollisesti aiheutuva epäsuhta yrityksen tarpeisiin nähden Hyödyntää ammatilliseen peruskoulutukseen osallistuvien työpanos jo ammatillisen peruskoulutuksen aikana Muu syy









LIITE II

Otos

1. Otoskehikon ensisijaiseksi lähtökohdaksi otetaan tilastointiin tarkoitettujen yritysrekisterien laatimista koskevan yhteisen kehyksen vahvistamisesta 20 päivänä helmikuuta 2008 annetussa Euroopan parlamentin ja neuvoston asetuksessa (EY) N:o 177/2008 ( 2 ) tarkoitetut yritysrekisterit. Kansallisesti edustava ositettu yritysten todennäköisyysotos otetaan tästä kehikosta.

2. Otos ositetaan NACE Rev. 2 -luokan ja kokoluokan mukaisesti noudattaen seuraavaa vähimmäisjakoa: — 20 NACE Rev. 2 -luokkaa [B, C10-C12, C13-C15, C17-C18, C19-C23, C24-C25, C26-C28+C33, C29-C30, C16+C31-C32, D-E, F, G45, G46, G47, H, I, J, K64-K65, K66, L+M+N+R+S], — 3 yritysten kokoluokkaa, jotka määräytyvät työntekijöiden lukumäärän mukaan: (10-49) (50-249) (vähintään 250) alle 50 miljoonan asukkaan maissa, — 6 yritysten kokoluokkaa, jotka määräytyvät työntekijöiden lukumäärän mukaan: (10-19) (20-49) (50-249) (250-499) (500-999) (vähintään 1 000 ) vähintään 50 miljoonan asukkaan jäsenvaltioissa.

3. Otoskoko lasketaan siten, että estimoitujen parametrien edellä luetelluissa 60 ositteessa, jotka on suhteutettu koulutusta tarjoavien yritysten lukumäärään (otoksen vastauskato huomioon ottaen), 95 prosentin luottamusvälin puolikas on enintään 0,2 (120 ositetta vähintään 50 miljoonan asukkaan jäsenvaltioiden osalta).

4. Otoskoon määrittämisessä voidaan käyttää seuraavaa kaavaa: jossa rh = odotettavissa oleva vastausaste ositteessa h c = luottamusvälin puolikkaan enimmäispituus teh = odotettavissa oleva koulutusyritysten osuus ositteessa h Nh = yritysten kokonaismäärä (koulutusta tarjoavat ja muut yritykset) ositteessa h









LIITE III

Imputoinnin periaatteet ja tietueiden painotus

Jäsenvaltioiden on toteutettava kaikki tarvittavat toimenpiteet vähentääkseen erä- ja yksikkökatoa. Ennen imputointiin turvautumista maiden on asianmukaisesti pyrittävä käyttämään mahdollisimman pitkälti muita tietolähteitä.

Ydinmuuttujat, joiden osalta ei hyväksytä puuttuvia arvoja eikä imputointia:

— A1, A2tot, B1a, B1b, B2a(QL), B2b(QL) B2c(QL), B2d(QL) B2e(QL), F1.

Avainmuuttujat, joiden osalta on asianmukaisesti pyrittävä mahdollisimman pitkälti välttämään puuttuvia arvoja ja joille suositellaan imputointia:

— A4, A5, C1tot, C3tot, C7sub(QT), PAC, C7tot.

Eräkadon paikkaamista suositellaan seuraavissa yleisissä rajoissa:

1. Jos tietue sisältää alle 50 prosenttia esitetyistä muuttujista, tietueen katsotaan yleensä jäävän katoon (yksikkökato).

2. Yksittäisen NACE Rev. 2 -luokan/kokoluokan solun imputointi on sallittua vain, jos vastanneista yrityksistä yli 50 prosentilla on puuttuvat tiedot kvantitatiivisista muuttujista yli 25 prosentin osalta.

3. Yksittäisen NACE Rev. 2 -luokan/kokoluokan solun imputointia ei tehdä kvantitatiiviselle muuttujalle, jos vastanneiden yritysten osuus on alle 50 prosenttia kyseisen muuttujan kohdalla.

4. Yksittäisen NACE Rev. 2 -luokan/kokoluokan solun imputointia ei tehdä kvalitatiiviselle muuttujalle, jos vastanneiden yritysten osuus on alle 80 prosenttia kyseisen muuttujan kohdalla.

Kvantitatiiviset ja kvalitatiiviset muuttujat luetellaan liitteessä I.

Imputointisäännöt esitetään 8 artiklassa tarkoitetussa käsikirjassa.

Jäsenvaltioiden on laskettava ja toimitettava painokerroin, jota sovelletaan kuhunkin tietueeseen, sekä lisämuuttujat, joita on saatettu käyttää tämän painokertoimen laskennassa. Lisämuuttujat on kirjattava muuttujiksi EXTRA1, EXTRA2 ja EXTRA3 tarpeen mukaan. Painojen vahvistamisessa käytetyt menetelmät on kuvattava yksityiskohtaisesti laatuselvityksessä.

▼B









LIITE IV

Tiedostomuoto ja tietojen toimittamista koskevat säännöt

Tiedot on toimitettava komissiolle (Eurostatille) sähköisessä muodossa käyttäen komissiolta (Eurostatilta) saatavaa suojatun tiedonsiirron ohjelmistosovellusta (STADIUM/EDAMIS).

Jäsenvaltioiden on toimitettava Eurostatille seuraavat kaksi tarkistettua tietokokonaisuutta:

a) Alustavasti tarkistettu tietokokonaisuus ennen imputointia.

b) Kokonaan tarkistettu tietokokonaisuus imputoinnin jälkeen.

Molemmissa tietokokonaisuuksissa on oltava liitteessä I luetellut muuttujat.

Molemmissa tiedostoissa muuttujat on esitettävä muodossa (.csv), ja tietojaksojen erottajana käytetään pilkkua. Tiedoston ensimmäinen tietue on otsikkotietue, joka sisältää liitteessä I luetellut muuttujien nimet. Sitä seuraavissa tietueissa esitetään kyseisten muuttujien yksityiskohtaiset arvot jokaisen vastanneen yrityksen osalta.

▼M2









LIITE V

Vakiomuotoinen laatuselvitys

Toimitettavan vakiomuotoisen laatuselvityksen on oltava Euroopan tilastojärjestelmän laatuselvitysten vakiojäsentelyn mukainen. Vakiomuotoiseen laatuselvitykseen on liitettävä jäljennös kansallisesta kyselylomakkeesta.

Vakiomuotoisia laatuvaatimuksia sovelletaan seuraavassa esitetyllä tavalla.

1. RELEVANSSI

Kuvataan tutkimuksen toteutusta ja sitä, missä määrin tilastot vastaavat nykyisten ja mahdollisten käyttäjien tarpeita. Tämä kattaa käyttäjien kuvauksen ja henkilökohtaiset tarpeet sekä arvion siitä, missä määrin nämä tarpeet on tyydytetty.

2. TARKKUUS

2.1 Otantavirheet

Tähän kohtaan sisältyvät seuraavat:

— Otanta-asetelman ja toteutuneen otoksen kuvaus.

— Kuvaus lopullisten painokertoimien laskennasta, myös vastauskatoa kuvaava malli ja käytetyt lisämuuttujat, käytetty estimaattori, esim. Horvitz-Thompson-estimaattori, estimaattien varianssi otoksen ositteissa, varianssin estimoinnissa käytetty ohjelmisto. Kuvaus lisämuuttujista ja käytetyistä tiedoista olisi toimitettava, jotta lopulliset painokertoimet voidaan laskea uudelleen Eurostatissa varianssin estimointia varten.

— Vastauskatoa koskevassa selvityksessä on kuvattava otoksessa ja tuloksissa olevat harhat.

Toimitettavat taulukot (jako NACE Rev. 2- ja kokoluokkiin kansallisen otanta-asetelman mukaisesti):

— Yritysten lukumäärä otantakehikossa.

— Yritysten lukumäärä brutto-otoksessa ja toteutuneessa otoksessa.

Toteutuneesta otoksesta toimitettavat taulukot (jako NACE Rev. 2- ja kokoluokkiin kansallisen otanta-asetelman mukaisesti):

— Variaatiokertoimet ( 3 ) seuraaville avaintilastoille:

— Työntekijöiden lukumäärä yhteensä, missä tahansa muodossa tarjottavaa ammatillista täydennyskoulutusta järjestäneiden yritysten kokonaismäärä, missä tahansa muodossa tarjottavaa ammatillista täydennyskoulutusta järjestäneiden yritysten kokonaismäärän suhde yritysten kokonaismäärään.

— Ammatillisia täydennyskoulutuskursseja järjestäneiden yritysten kokonaismäärä, ammatillisia täydennyskoulutuskursseja järjestäneiden yritysten kokonaismäärän suhde yritysten kokonaismäärään.

— Missä tahansa muodossa tarjottavaa ammatillista täydennyskoulutusta järjestäneissä yrityksissä työskentelevien työntekijöiden lukumäärä yhteensä, ammatillisille täydennyskoulutuskursseille osallistuneiden kokonaismäärän suhde työntekijöiden kokonaismäärään yrityksissä, ammatillisille täydennyskoulutuskursseille osallistuneiden kokonaismäärän suhde työntekijöiden kokonaismäärään yrityksissä, jotka järjestivät ammatillista täydennyskoulutusta.

— Ammatillisten täydennyskoulutuskurssien kokonaiskustannukset.

— Ammatillista peruskoulutusta järjestäneiden yritysten kokonaismäärä, ammatillista peruskoulutusta järjestäneiden yritysten kokonaismäärän suhde yritysten kokonaismäärään.

2.2 Muut kuin otantavirheet

2.2.1 Kattavuusvirheet

Tähän kohtaan sisältyvät seuraavat:

— Otannassa käytetyn rekisterin ja sen kokonaislaadun kuvaus, rekisterin sisältämät tiedot ja sen päivitystiheys.

— Otoskehikon sekä kohdeperusjoukon ja sen alaryhmien eroista johtuvat virheet (ylipeitto, alipeitto, luokitteluvirheet).

— Kyseisten tietojen hankintamenetelmät ja luokitteluvirheiden käsittelyä koskevat huomautukset.

Toteutuneesta otoksesta toimitettavat taulukot (jako NACE Rev. 2- ja kokoluokkiin kansallisen otanta-asetelman mukaisesti):

— Yritysten lukumäärä.

— Niiden yritysten lukumäärän, joiden havainnoidut ositteet vastaavat otannan ositteita, suhde.

2.2.2 Mittausvirheet

Arvioidaan tiedonkeruuvaiheessa ilmenneet virheet, joiden taustalla voivat olla esimerkiksi seuraavat syyt:

— Kyselylomakkeen rakenne (ennakkotestauksen tai laboratoriomenetelmien tulokset; kyselystrategiat).

— Raportoiva yksikkö/vastaaja tiedonkeruumenetelmän osalta (esim. ongelmat löytää yrityksestä sopiva vastaaja tai vastaajia ja siihen liittyvät strategiat, muistiongelmat, lomakkeiden täyttövirheet, vastaajan avustaminen). Tähän sisältyy niiden toimenpiteiden kuvaus ja arviointi, jotka toteutettiin ”osallistujia” koskevan tiedon laadukkuuden takaamiseksi ja sen varmistamiseksi, että tietoja ei kerätty ”osallistujien tapahtumista”.

— Asianmukaisten tietojärjestelmien ja hallinnollisten lähteiden olemassaolo ja/tai käyttö yrityksessä, esim. hallinnollisten ja tutkimuksessa noudatettujen periaatteiden vastaavuus (viitejakso, yksittäisten tietojen saatavuus).

— Tämäntyyppisten virheiden vähentämiseksi käytetyt menetelmät, kyselylomakkeessa yleisesti tai yksittäisissä kysymyksissä esiintyneet ongelmat.

2.2.3 Käsittelyvirheet

Kuvaus tietojen editointiprosessista, kuten tietojenkäsittelyjärjestelmästä ja käytetyistä työkaluista, kuvaus koodauksesta, editoinnista, painotuksesta tai taulukoinnista johtuvista virheistä, kuvaus laatutarkistuksista makro- ja/tai mikrotasolla sekä korjaukset ja/tai epäonnistuneet editoinnit.

2.2.4 Vastauskadon aiheuttamat virheet

Tähän sisältyy arvio yksikkö- ja eräkadosta sekä kuvaus uusintayhteydenottojen osalta toteutetuista toimista sekä

— Selvitys imputointimenettelyistä, mukaan lukien selostus imputoinnissa ja/tai uudelleenpainotuksessa käytetyistä menetelmistä.

— Menetelmiä koskevat huomautukset ja vastauskatoa koskevan selvityksen tai vastauskadon vaikutuksia arvioivien muiden menetelmien tulokset.

Toimitettavat taulukot (jako NACE Rev. 2- ja kokoluokkiin kansallisen otanta-asetelman mukaisesti):

— Yksikkökohtaiset vastausasteet ( 4 ).

— Eräkohtaiset vastausasteet ( 5 ) kaikkien vastaajien osalta seuraavasti: tehdyt työtunnit yhteensä kaikkien vastaajien osalta ja kokonaistyövoimakustannukset kaikkien vastaajien osalta.

— Eräkohtaiset vastausasteet kaikkien ammatillisia täydennyskoulutuskursseja tarjoavien yritysten osalta seuraavasti: — — Ammatillisille täydennyskoulutuskursseille osallistuneiden kokonaislukumäärä ammatillisia täydennyskoulutuskursseja tarjoavien yritysten osalta. — Kaikkien ammatillisten täydennyskoulutuskurssien kokonaistuntimäärä ammatillisia täydennyskoulutuskursseja tarjoavien yritysten osalta, sisäisesti järjestettyjen ammatillisten täydennyskoulutuskurssien tuntimäärä ammatillisia täydennyskoulutuskursseja tarjoavien yritysten osalta, ulkopuolisen järjestämien ammatillisten täydennyskoulutuskurssien tuntimäärä ammatillisia täydennyskoulutuskursseja tarjoavien yritysten osalta. — Ammatillisten täydennyskoulutuskurssien kokonaiskustannukset ammatillisia täydennyskoulutuskursseja tarjoavien yritysten osalta.

3. AJANTASAISUUS JA OIKEA-AIKAISUUS

Taulukko päivämääristä, joina hankkeen eri vaiheet alkoivat ja päättyivät, esimerkiksi kenttätyö (ottaen eri tiedonkeruumenetelmät huomioon), muistutukset ja seuranta, tietojen tarkistaminen ja editointi, täydentävä validointi ja imputaatio, vastauskatoa koskeva kysely (tarvittaessa) ja estimoinnit sekä tietojen toimittaminen Eurostatille ja kansallisten tulosten levittäminen.

4. SAATAVUUS JA SELKEYS

Yrityksille toimitettujen tulosten tyyppi, tulosten levityssuunnitelma ja toimitettuihin tilastoihin liittyvien menetelmäasiakirjojen jäljennökset.

5. VERTAILUKELPOISUUS

Poikkeamat Euroopan tasolla käytetystä vakiokyselylomakkeesta ja 8 artiklassa tarkoitetussa käsikirjassa annetuista määritelmistä sekä kuvaus tutkimuksen yhteyksistä muihin tilastolähteisiin (tiettyjen rekistereissä saatavilla olevien tietojen käyttö, toiseen kansalliseen tutkimukseen liittyvä tutkimus).

6. YHTENÄISYYS

Muihin tutkimuksiin tai lähteisiin perustuvien samaa ilmiötä tai erää kuvaavien tilastojen vertailu ja koherenssin arviointi suhteessa yritystoiminnan rakennetilastoihin työhön osallistuneiden lukumäärän osalta NACE Rev. 2 -luokan ja kokoluokan funktiona.

Toteutuneesta otoksesta toimitettavat taulukot (jako NACE Rev. 2- ja kokoluokkiin kansallisen otanta-asetelman mukaisesti):

— Työntekijöiden lukumäärä yritystoiminnan rakennetilastojen (SBS) mukaan ja työntekijöiden lukumäärä ammatillista täydennyskoulutusta koskevan kyselytutkimuksen (CVTS) mukaan.

— Erojen prosenttiosuudet: (SBS — CVTS3)/SBS.

7. KUSTANNUKSET JA RASITE

Kansallisen tason rasitteen ja hyödyn tarkastelu esimerkiksi seuraavien tekijöiden perusteella: kyselylomakkeeseen vastaamiseen kulunut keskimääräinen aika, ongelmalliset kysymykset ja muuttujat, ammatillisen täydennyskoulutuksen kansallisen tason kuvaamisen kannalta hyödyllisimmät tai hyödyttömimmät muuttujat, tietojen käyttäjien arvioitu tai todellinen tyytyväisyysaste kansallisella tasolla, rasitteen erot pienten ja suurten yritysten välillä sekä rasitteen vähentämiseksi toteutetut toimet.